Γεια σας, ονομάζομαι Bernice Kwong και
είμαι κλινική βοηθός καθηγητή της
δερματολογίας στην Ιατρική σχολή του Stanford
και σήμερα θα μιλήσουμε για την προσέγγιση
του ασθενή με πολλαπλά
δερματικά εξανθήματα.
Θυμηθείτε ότι οι ασθενείς μπορεί
να έχουν συχνά δύο ή περισσότερα
διαφορετικά εξανθήματα καθένα
με τη δική του διάγνωση.
Εδώ, θα σας παρουσιάσω έναν
ασθενή με τρεις διαφορετικές
διαγνώσεις και θα σας
δείξω πώς θα απλοποιήσω
 την φαινομενικά περίπλοκη παρουσίαση.
Και τώρα θα εξετάσουμε τον ασθενή μας
με τα πολλαπλά δερματικά εξανθήματα.
- Γεια σας κυρία μου ονομάζομαι δρ.
Kwοng χαίρομαι που σας γνωρίζω,
θα εξετάσω το δέρμα σας σήμερα.
Αυτό που βλέπουμε εδώ είναι
διάσπαρτες, ίσως 0.5 cm έως 3 cm
πλάκες επειδή μπορώ να αισθανθώ την
ύπαρξη ουσίας σε αυτές τις αλλοιώσεις,
διάσπαρτες στην πρόσθια επιφάνεια
των ποδιών αμφοτερόπλευρα.
Όταν αισθανόμαστε τις
αλλοιώσεις παρατηρούμε ότι όλες
έχουν μία περιφερική άλω από λέπια.
Στο αριστερό πόδι
παρατηρούμε ότι υπάρχει μία μεγαλύτερη,
εμβυθισμένη πλάκα και ξέρουμε ότι είναι
εμβυθισμένη γιατί μπορούμε να νιώσουμε το σημείο
μετάπτωσης στην άκρη, μπορούμε να νιώσουμε
την αλλοίωση στην πραγματικότητα να βυθίζεται και
είναι γεμάτη με μικροσκοπικά μωβ έως ερυθρά
αιμοφόρα αγγεία που ονομάζουμε τελαγγειεκτασίες.
Συνοψίζοντας, βλέπουμε διάσπαρτες
ερυθηματώδεις-καστανόχρωμες πλάκες και επίσης στο
αριστερό πόδι είναι μία εμβυθισμένη, ατροφική,
 ερυθρή-καστανή πλάκα με τελαγγειεκτασίες.
 Στην προσέγγιση του ασθενή με
πολλαπλά εξανθήματα είναι σημαντικό να
εξετάσουμε ορισμένα μέρη του σώματος που μπορεί
να μας δώσουν στοιχεία για τη διάγνωση.
Ένα παράδειγμα είναι εξετάσουμε τα
νύχια και να ψάξουμε για τυχόν ενδέιξεις που
μπορεί να υποδηλώνουν ορισμένες παθήσεις.
Στην ασθενή μας, εξετάζοντας τα νύχια
βλέπουμε οτι υπάρχουν κοιλότητες οι οποίες
συνάδουν με τα βοθρία που μπορεί
να δει κανείς στην ψωρίαση.
- Θα μπορούσα να κοιτάξω
τους αγκώνες σας ;
Στους αγκώνες παρατηρούμε ερυθηματώδεις,
με λέπια, επηρμένες πλάκες
συμμετρικά κατανεμημένες στους δύο αγκώνες
το οποίο θα μπορούσε να συνάδει με τη
γνωστή διάγνωση της ψωρίασης
στην ασθενή.
Θέλουμε επίσης να εξετάσουμε το
τριχωτό της κεφαλής.
Παρατηρούμε παρόμοιες, με λέπια, σαφώς
αφοριζόμενες, ερυθηματώδεις πλάκες
κατανεμημένες στο
τριχωτό της κεφαλής.
Σε αυτή την ασθενή με πολλαπλά
εξανθήματα, με γνωστή διάγνωση
ψωρίασης και με κλινικές αλλοιώσεις
ενδεικτικές της νόσου στους
αγκώνες και το τριχωτό της
κεφαλής μπορεί να είναι
δύσκολο να να καταλάβετε αν
υπάρχουν άλλα εξανθήματα
που σχετίζονται με την ίδια διάγνωση.
Ανακεφαλαιώνοντας, έχουμε πολλαπλές
διαγνώσεις και εμείς πρέπει να
προσεγγίσουμε την κάθε μία ξεχωριστά
σαν να είναι το μοναδικό εξάνθημα. Για την
πρώτη διάγνωση βλέπουμε κυκλικές αλλοιώσεις
 με λεπιδώδη εξωτερικά όρια. Αυτό συνάδει
 με τη διάγνωση της ποροκεράτωσης
που οφείλεται στην αύξηση των
αποθεμάτων κερατίνης στο δέρμα.
Η διάγνωση είναι πιθανή, δεδομένης
της μεμονομένης αλλοίωσης που είναι
υπογχρωματική με επηρμένη περιφέρεια.
Ωστόσο, θα πρέπει να σημειωθεί ότι υπάρχουν
διάφορες μορφές ποροκεράτωσης. Για τη
δεύτερη διάγνωση εντοπίσαμε μια βλάβη που
είναι συμβατή με τη Διαβητική
Λιποειδική Νεκροβίωση. Μία αλλοίωση
που παρατηρείται σε διαβητικούς ασθενείς και
η διάγνωση γίνεται βλέποντας τις ερυθρές,
καφέ και μερικές φορές κίτρινες πλάκες με
ατροφικό κέντρο. Αυτές οι βλάβες εντοπίζονται
συνήθως στην προκνημιαία περιοχή. Για
την τρίτη και τελική διάγνωση έχουμε
την ψωρίαση. Αυτή βασίστηκε
στα λεπιδώδη εξανθήματα
της ασθενούς μας στις
εκτατικές επιφάνειες, στους
αγκώνες, βοθρία στα νύχια και τη
συμμετοχή του τριχωτού της κεφαλής.
Θα έχετε συχνά ασθενείς με πολλαπλά
και πολύπλοκα εξανθήματα. Αυτά τα
εξανθήματα δεν πρέπει να σας προκαλούν σύγχυση.
Απλά πρέπει να προσεγγίσετε κάθε εξάνθημα ξεχωριστά,
περιγράφοντας την κύρια μορφολογία
και τα δευτερεύοντα χαρακτηριστικά.
Σας ευχαριστώ για την προσοχή σας.
Παρακαλώ επισκεφθείτε την
ιστοσελίδα μας Stanford 25 για
περισσότερες πληροφορίες.
Tο προηγούμενο πρόγραμμα προστατεύεται από πνευματικά
δικαιώματα του Διοικητικού Συμβουλίου του Leland
 Stanford Junior University. Παρακαλώ επισκεφθείτε
 μας στο med.stanford.edu
